2. ΕΓΚΥΚΛΙΟΣ Ι.Κ.Α. Αριθ. 214 της 3 Σεπτ. 1952 Μη συμμετοχή εις την δαπάνην φαρμακευτικής περιθάλψεως των δικαιουμένων νοσοκομειακής περιθάλψεως ησφαλισμένων. Κατόπιν της από 1ης Ιουλ. 1952 γενικεύσεως του δικαιώματος παροχής νοσοκομειακής περιθάλψεως εις τα μέλη οικογενείας των ησφαλισμένων και συνταξιούχων, επί πάσης περιπτώσεως εχούσης ανάγκην νοσοκομειακής περιθάλψεως, εκτός των τοιούτων των οφειλομένων εις νοσήματα νευρολογικά και φυματίωσιν, και της σχετικής προς τα ανωτέρω κοινοποιήσεως υμίν της υπ’ αριθ. 173/19-7-52 εγκυκλίου διαταγής μας, παύει έχουσα εφαρμογήν η υπ’ αριθ. 10/11-2-52 εγκύκλιός μας σχετικώς με την συμμετοχήν εις την δαπάνην της φαρμακευτικής περιθάλψεως των τυγχανόντων νοσοκομειακής περιθάλψεως εμμέσως ησφαλισμένων και ορίζονται επί του προκειμένου τα κάτωθι: Δοθέντος ότι δια του «Κανονισμού παροχής Νοσοκομειακής περιθάλψεως εις μέλη οικογενείας ησφαλισμένων του ΙΚΑ» εγκριθέντος δια της υπ’ αριθ. 33126/1226/3-7-82 αποφάσεως του Υπουργού Εργασίας, εγενικεύθη το δικαίωμα δια νοσοκομειακήν περίθαλψιν των εμμέσως ησφαλισμένων επί πάσης περιπτώσεως δεδομένης τοιαύτης περιθάλψεως, πλην των τοιούτων των οφειλομένων εις νευρολογικάς ή φυματιώδους φύσεως παθήσεις και επειδή η φαρμακευτική περίθαλψις επί νοσοκομειακής περιθάλψεως παρεχομένης δωρεάν, θεωρείται εξάρτημα και συμπλήρωμα ταύτης και παρέχεται και αύτη -η φαρμακευτική περίθαλψις- δωρεάν, έπεται ότι εφεξής η φαρμακευτική περίθαλψις των νοσοκομειακής περιθάλψεως τυγχανόντων εμμέσως ησφαλισμένων θα γίνηται άνευ συμμετοχής αυτών εις την δαπάνην, ανεξαρτήτως του αν δια τας περιπτώσεις ταύτας νοσοκομειακής περιθάλψεως εμμέσως ησφαλισμένων εξεδόθη ή όχι εισιτήριον δια νοσοκομείον ή κλινικήν εκ μέρους της υπηρεσίας του Ιδρύματος. Δηλαδή και εις τας περιπτώσεις εκείνας νοσοκομειακής περιθάλψεως των εμμέσως ησφαλισμένων καθ’ ας  λόγω ελλείψεως διαθεσίμου κλίνης δεν εκδίδεται εισιτήριον εκ μέρους του Ιδρύματος, παρέχεται όμως νοσοκομειακή περίθαλψις εις τον εμμέσως ησφαλισμένον (εισαγωγή εις νοσοκομείον κρατικόν δωρεάν ή εις κλινικήν της αρεσκείας του κλπ) και πιστοποιείται η ανάγκη της παροχής της νοσοκομειακής ταύτης περιθάλψεως ως απαραιτήτου δια την ολοκλήρωσιν της περιθάλψεως, ο εμμέσως ησφαλισμένος δεν θα συμμετέχη εις την δαπάνην της φαρμακευτικής περιθάλψεως, ήτις θα παρέχεται αυτώ δωρεάν. Εξαίρεσις των ανωτέρω είναι η φαρμακευτική περίθαλψις επί νοσοκομειακής περιθάλψεως εμμέσως ησφαλισμένων δια παθήσεις νευρολογικής και φυματιώδους φύσεως ιδία δαπάνη ή ιδία μερίμνη των ησφαλισμένων, εφ’ ων περιπτώσεων και μόνον θα εξακολουθήσει η συμμετοχή του ησφαλισμένου εις την δαπάνην φαρμακευτικής περιθάλψεως κατά το ανάλογον εκάστοτε ποσοστόν. Επομένως από της κοινοποιήσεως της παρούσης τα αρμόδια, δια τον καθορισμόν της συμμετοχής εις την δαπάνην της φαρμακευτικής περιθάλψεως των εις κλινικάς και νοσοκομεία νοσηλευομένων εμμέσως ησφαλισμένων, υγειονομικά όργανα, ελεγκταί, ιατροί νοσοκομειακής περιθάλψεως ή δ/νταί ή ιατροί συμβεβλημένων κλινικών κλπ. υποχρεούνται, όπως αναλόγως χαρακτηρίζωσι πάσαν συνταγήν εμμέσως ησφαλισμένου νοσηλευομένου εις Νοσοκομείον ή Κλινικήν κατά την έκδοσίν της, θέτοντες επ αυτής ενυπογράφως, εφ’ όσον μεν πρόκειται περί περιπτώσεως μη οφειλομένης εις νευρολογικήν ή φυματιώδη πάθησιν και ανεξαρτήτως της δαπάνης του Ιδρύματος ή μη, νοσηλείας αυτής τον χαρακτηρισμόν «άνευ συμμετοχής», εφ’ όσον δε πρόκειται περί περιπτώσεως νοσοκομειακής περιθάλψεως εμμέσως ησφαλισμένου οφειλομένης εις νευρολογικήν ή φυματιώδους φύσεως πάθησιν τον χαρακτηρισμόν «μετά συμμετοχής». Σελ. 265 Ποσοστό συμμετοχής ασφαλισμένων 15Β.Ε.θ.2 15Β.Ε.θ.2 Ποσοστό συμμετοχής ασφαλισμένων 